**Efima Oyj** on palveluyritys, joka on erikoistunut liiketoiminta- ja talousprosessien kehittämiseen ja toteuttamiseen. Se tarjoaa pilvipalveluina ohjelmistoja toiminnanohjaukseen, taloushallintoon ja laskujenvälitykseen. Muita yrityksen palveluja ovat konsultointi ja taloushallinnon ulkoistuspalvelut. Efima toimii Helsingissä ja Tampereella ja sen asiakkaat ovat suuria ja keskisuuria yrityksiä.

Historia
--------

Tero Salminen, Sanna Kaarlejärvi, Kai Lyytinen ja Antti Kosunen perustivat Efiman loppuvuonna 2008. He halusivat yhdistää kolme asiaa: taloushallinnon, järjestelmäosaamisen ja saas-mallin. Efima tarjosi alusta asti taloushallinnon ohjelmistoja pilvipalveluna. Toiminta lähti liikkeelle Tekesin ja Aalto-yliopiston Aaltoes-yrityshautomon kautta. Vuonna 2010 lanseerattiin pilvipalvelut Efima Finance ja Efima ERP, seuraavana vuonna julkaistiin ensimmäinen maailmanlaajuinen ERP-projekti.

Toukokuussa 2015 päättyneellä tilikaudella Efiman liikevaihto nousi seitsemään miljoonaan euroon ollen 56 prosenttia edellistä kautta suurempi. Kasvu jatkui seuraavallakin kaudella, mutta yritys jäi vähän tavoitteestaan. Kasvua jarruttivat rekrytointipulmat, sillä joidenkin työpaikkojen täyttäminen kesti ennakoitua pidempään. Yhtiö halusi palkata työntekijöitä, jotka sopisivat arvoiltaan yhtiön arvoihin.

Vuonna 2018 Efima sai siihenastisen historiansa suurimman tilauksen. 5,7 miljoonan euron arvoisessa viisivuotisessa sopimuksessa Maakuntien tilakeskus -yhtiö ulkoisti Efimalle taloushallinnon ulkoisen laskennan digitaaliset palveluprosessit, kuten kirjanpidon, myynti- ja ostolaskutuksen, matka- ja kululaskut sekä maksatuksen. Efima oli voittanut aiemmin Maakuntien tilakeskuksen järjestelmäkilpailutuksen. 3,2 miljoonan arvoinen toimitus tehtiin yhdessä BearingPoint Finlandin kanssa.

Efiman yhdysvaltalainen tytäryhtiö Dooap Inc muutti keväällä 2019 New Yorkista Austiniin. Dooap sai nimensä Efiman kehittämästä ostolaskujenkäsittelyohjelmasta, joka toimii Microsoft Dynamics -ympäristössä. Kesäkuussa Efima kertoi, että sen työntekijöistä 51 prosenttia oli naisia.

Kesäkuussa 2021 Efima kertoi aikeistaan listautua First North -markkinapaikalle. Efimasta eriytettiin Dooap Oy, jonka tytäryhtiöksi yhdysvaltalainen Dooap Inc siirtyi. Dooap oli keskittynyt taloushallintoon suunnattuun SaaS-tuotteeseensa. Dooapilla ja Efimalla oli samat omistajat, mutta Dooapin omistuspohjaa oli tarkoitus kasvattaa pääomasijoittajilla.

Helmikuussa 2022 Efima kertoi, että sen suunnitellun listautumisannin ankkurisijoittajia ovat Danske Invest Suomi Osake -rahasto ja Keskinäinen Työeläkevakuutus Elo, jotka aikoivat merkitä osakkeita yhteensä noin 2,5 miljoonan euron edestä. Yhteensä annissa tavoiteltiin noin 6 miljoonan euron bruttovaroja.

Organisaatio
------------

Efiman toimitusjohtajana on toiminut Tero Salminen helmikuusta 2009 lähtien. Vuonna 2021 yhtiöllä oli 280 työntekijää Helsingissä ja Tampereella. 

Efiman hallitukseen kuuluivat talvella 2022 puheenjohtaja Minna Alitalon lisäksi Lars Husberg, Janne Juusela, Kai Lyytinen ja Jorma Turunen.

Kesäkuussa 2021 Efimalla oli 150 omistajaa. Yhtiön perustajat Sanna Kaarlejärvi, Antti Kosunen, Kai Lyytinen ja Tero Salminen omistivat osakkeista yli 90 prosenttia.

Tuotteet
--------

Efiman asiakkaita ovat esimerkiksi Attendo, Caruna, Lumon, Sarastia, Senaatti-kiinteistöt ja YIT.

Efima toimittaa taloushallinnon ja toiminnanohjauksen ohjelmistoja SaaS-liiketoimintamallilla, mutta myös Microsoft Dynamics 365FO -järjestelmiä ja SaaS-palveluita. Sillä on osaamista myös ohjelmistorobotiikasta ja tekoälystä.

Tunnustukset
------------

* Vuonna 2012 Efima pääsi Deloitten nopeimmin kasvavien teknologiayritysten Rising Star -sarjassa sijalle neljä. Se oli kasvanut kolmessa vuodessa 853 %.
* Efima on osallistunut Suomen parhaat työpaikat -tutkimukseen sekä pienten että keskisuurten yritysten sarjoissa
	+ Vuonna 2013 Efima sijoittui seitsemänneksi tutkimuksessa pienten yritysten sarjassa
	+ Vuonna 2014 Efima paransi sijoitustaan pienten yritysten (alle 50 työntekijää) sarjassa nousten sijalle 5.
	+ Vuonna 2015 Efiman siirtyi keskisuurten yritysten sarjaan (50–499 työntekijää) sijoittuen listalla tilalle 7.
	+ Vuonna 2016 Efima oli sijalla 6 keskisuurten yritysten sarjassa
* Vuonna 2016 Efima pääsi ensimmäistä kertaa mukaan Tivi-lehden 250 suurinta ICT-yritystä –listaukseen ollen sijalla 239. Vuonna 2019 se oli sijalla 201 ja vuonna 2021 sijalla 142.

Lähteet
-------

1. 1 2 3  Efima Oyj *Kauppalehti*. Viitattu 7.2.2022.
2. 1 2  Efima lyö pöytään kovan tavoitteen: 50 miljoonan euron sarjaan Tivi. Viitattu 4.10.2016.
3. 1 2 3 4 5 6 7  Olli Herrala: Pörssin porstuassa pöhisee jälleen uusi listautuja – Kovaa kasvava digiyhtiö aikoo tuplata liikevaihtonsa: "Meillä menee hyvin" *Kauppalehti*. Viitattu 22.10.2021.
4. 1 2  Efima Parempi työelämä.  Arkistoitu 14.7.2014. Viitattu 9.6.2014.
5. 1 2 3  Korpimies, Annika: Yrittäjäksi talouskriisin aikaan.  *Tietoviikko*, 9.5.2014, nro 9.
6. 1 2 3  Efima Oyj *www.finder.fi*. Viitattu 7.2.2022.
7. ↑  Firma ei omista autojakaan: "miksi omistaa taseessa erp?" Tietoviikko. Viitattu 9.6.2014. [vanhentunut linkki]
8. ↑  Ari Karkimo: 400 000 laskua vuodessa – Efima solmi historiansa suurimman sopimuksen: 5,7 miljoonaa *Tivi*. Viitattu 19.6.2019.
9. ↑  Dooap Appoints New CEO, Moves Headquarters to Austin *www.businesswire.com*.  14.5.2019. Viitattu 19.6.2019. (englanniksi)
10. ↑  Dooap – moderni ostolaskuratkaisu *Efima*. Viitattu 19.6.2019.
11. ↑  Riikka Aaltonen: Perhemyönteisyys voi nousta yrityksen kilpailuvaltiksi — Efima ratkaisi henkilöstön lastenhoitohuolet perustamalla kerhon *Kauppalehti*. Viitattu 19.6.2019.
12. ↑  Olli Herrala: Koronasta on hyötyäkin, sillä se kiihdyttää globaalia digiloikkaa – Pieni digitalo Suomesta taistelee USA:n ilmaherruudesta *Kauppalehti*. Viitattu 22.10.2021.
13. ↑  Pörssi | Pilvipalveluita ja digitaalista taloushallintaa tarjoava Efima suunnittelee listautumista – Yleisöannilla tarkoitus korjata heikkoa tasetta *Helsingin Sanomat*.  2.2.2022. Viitattu 7.2.2022.
14. ↑  Ota yhteyttä *Efima*. Viitattu 19.6.2019.
15. 1 2 3 4  Suomen parhaat työpaikat Great place to work.  Arkistoitu 7.5.2017. Viitattu 4.10.2016.
16. ↑  250 suurinta.  *Tivi*, nro 6-7/2016.
17. ↑  Tivi: Tässä ovat Suomen 250 suurinta ict-yritystä *Tivi*. Viitattu 19.6.2019.
18. ↑  Hanna Pehkonen: Tässä ovat Suomen 250 suurinta it-yritystä *Tivi*. Viitattu 22.10.2021.

Aiheesta muualla
----------------

* Yrityksen verkkosivut